Vidits Gudžrāti

Vidits Santošs Gudžrāti (; ; dzimis  Nāšikā) ir Indijas FIDE starptautiskais lielmeistars šahā (2013).

 Biogrāfija 
Piedzimis ārstu ģimenē un no bērnības nodarbojies ar šahu. 2006. gadā uzvarējis Nāciju Sadraudzības jauniešu šaha čempionātā U12 vecuma grupā. Sekmīgi pārstāvējis savu valsti Pasaules jauniešu un junioru šaha čempionātos dažādās vecuma grupās. 2008. gadā uzvarējis Pasaules jauniešu šaha čempionātā U14 vecuma grupā.World Youth Chess Championships 2008 - Open 14 2009. gadā dalījis pirmo vietu Pasaules jauniešu šaha čempionātā U16 vecuma grupā, taču pārspēlē zaudējis citam Indijas šahistam Panajapanam Sēturāmanam un palicis otrais.WORLD YOUTH CHESS CHAMPIONSHIP 2009 (16) 2013. gadā bijis trešais Pasaules junioru šaha čempionātā U20 vecuma grupā.

2013. gadā dalījis pirmo vietu Kavalas starptautiskajā šaha turnīrā Grieķijā, bet papildu cīņā par pirmo vietu piekāpies Izraēlas šahistam Tamiram Nabati.Tamir Nabaty wins Kavala Open on tie-break 2014. gadā Daramsalā uzvarējis Indijas šaha čempionātā.Vidit Santosh Gujrathi claims 52nd Indian Championship Tajā pašā gadā uzvarējis arī Armēnijas starptautiskajā šaha festivālā Lake Sevan.GM Vidit Santosh Gujrathi clear first in Lake Sevan Tournament

2017. gadā Āzijas individuālajā šaha čempionātā izcīnījis bronzas medaļu.15th Asian Continental Championship - "Sichuan Airlines Cup" :: Chengdu 2017

2023. gada novembrī Daglasā uzvarējis "FIDE Grand Swiss" turnīrā un iekļuvis Pasaules šaha čempionāta pretendentu turnīrā.2023 FIDE Grand Swiss 2024. gada aprīlī Toronto ierindojies 6. vietā Pasaules šaha čempionāta pretendentu turnīrā.FIDE Candidates Tournament 2024

2025. gada septembrī Samarkandā ierindojies 15. vietā "FIDE Grand Swiss" turnīrā.FIDE Grand Swiss Tournament 2025 Open

Pārstāvējis Indijas komandu lielākajos komandu šaha turnīros:
 Pasaules šaha olimpiādēs piedalījies 3 reizes (2018, 2022, 2024) un izcīnījis zelta medaļu komandu vērtējumā (2024);44th Chess Olympiad 2022 Open43rd Chess Olympiad 2018 Open45th Chess Olympiad Budapest 2024 Open
 Pasaules komandu šaha čempionātā piedalījies 3 reizes (2015, 2017, 2022) un individuālajā vērtējumā izcīnījis bronzas medaļu (2017);OlimpBase :: World Men's Team Chess Championship :: Vidit Santosh Gujrathi
 Āzijas valstu komandu šaha čempionātā piedalījies 2016. gadā un komandu un individuālajā vērtējumā izcīnījis zelta medaļas;OlimpBase :: Men's Asian Team Chess Championship :: Vidit Santosh Gujrathi
 Pasaules jauniešu komandu šaha olimpiādē U16 vecuma grupā piedalījies 2010. gadā un komandu, un individuālajā vērtējumā izcīnījis sudraba medaļas.OlimpBase :: World Youth U16 Chess Olympiads :: Vidit Santosh Gujrathi

Par panākumiem turnīros FIDE 2009. gadā viņam piešķīrusi starptautiskā meistara (IM), bet 2013. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1994. gadā dzimušie
Kategorija:Mahārāštrā dzimušie
Kategorija:Indijas šahisti